इलाज के अभाव में बीमार पशुओं की हो रही अकाल मौत, पशुपालकों में आक्रोश
भास्कर संवाददाता | पोकरण (आंचलिक)
उपखंडक्षेत्र के कई गांव ढाणियों में पिछले कई दिनों से पशुओं में विभिन्न प्रकार की बीमारियां फैलने के कारण आए दिन पशुओं की मौत हो रही है। वहीं पशु चिकित्सकों द्वारा इस संबंध कोई ठोस कदम नहीं उठाया जा रहा है। जिसके चलते पशुपालकों में पशु विभाग के अधिकारियों के खिलाफ दिनों दिन रोष बढ़ता जा रहा है। उपखंड क्षेत्र के सिणला सहित आस-पास क्षेत्र में पिछले कई दिनों ने पशुओं भेड़ बकरियों में विभिन्न प्रकार के रोग फैलने के कारण आए दिन पशुओं की मौत हो रही है। ग्रामीणों ने बताया कि मोतीलाल के दो बछड़े, रामलाल के 8 भेड़ बकरियों की मौत हो गई है। पशुओं की मौत के बाद भी पशु चिकित्सा द्वारा कोई ठोस कदम नहीं उठाया जा रहा है। जिसके कारण क्षेत्र में दिनों दिन पशुओं में विभिन्न प्रकार की बीमारियां फैलने के कारण पशुओं की संख्या दिनों दिन घट रही है। इस संबंध में पशुपालकों द्वारा पशु चिकित्सा अधिकारियों को सूचित किया गया लेकिन अभी तक विभागीय अधिकारियों द्वारा कोई कार्रवाई नहीं की गई है।
क्षेत्र के पशुपालकों ने बताया कि पशु चिकित्सा के अधिकारियों द्वारा समय पर पशुओं का टीकाकरण नहीं करने के कारण पशुओं में विभिन्न तरह की बीमारियां फैल रही है। पिछले कई दिनों से पशुओं के मुंह में लाह निकलने तथा जकड़ने के कारण कई पशुओं की अकाल मौत हो गई है। अभी तक पशु विभाग के अधिकारियों की अभी आंख नहीं खुली है। टीकाकरण के अभाव में पशुओं की पहले भी कई मौतें हो गई है। लेकिन अभी तक पशु चिकित्सक विभाग कोई कार्रवाई करता नजर नहीं रहा है।
तेरह हजार से अधिक पशुओं किया टीकाकरण
डॉ.सुरेन्द्रसिंह तंवर ने बताया कि पोकरण क्षेत्र के 21 पशु अस्पताल में तक 13 हजार से अधिक पशुओं को टीकाकरण किया गया। हाल में टीकाकरण करने के लिए जिला मुख्यालय सेटीकाकरण वैक्सीन दवाइयां भी गई है। गांवों में अभियान चलाकर पशुओं के टीकाकरण किया जा रहा है। उन्होंने बताया कि पशुओं में खुरपका रोग को रोकने के लिए टीकाकरण किया जा रहा है। तंवर ने बताया कि पोकरण क्षेत्र के 21 पशु अस्पताल में टीकाकरण किया जा रहा है। उन्होंने पशु पालकों से अपील की है कि कोई भी पशुपालक अपने पशुओं के टीकाकरण करवाने चाहते है तो पहले पोकरण चिकित्सालय में सूचना दें जिससे पशु चिकित्सकों द्वारा समय पर पशुओं का टीकाकरण किया जा रहा है। पशुओं को टीकाकरण के लिए सभी चिकित्सालय में दवाइयां उपलब्ध करवाई गई है।
पशुपालकोंं ने एसडीएम को सौंपा ज्ञापन
पशुपालकोंने एसडीएम को ज्ञापन सौंपकर क्षेत्र में भेड़ बकरियों में फैल रही विभिन्न प्रकार की बीमारियों को लेकर पशुपालको में भय व्याप्त है। जिसके कारण क्षेत्र के पशुओं में फैल रही है विभिन्न प्रकार की बीमारियों को लेकर अभी तक पशु चिकित्सा विभाग के अधिकारियों द्वारा कोई ठोस कदम नहीं उठाया जा रहा है। जिसके कारण पशुपालकों में दिनों दिन रोष बढ़ता जा रहा है। क्षेत्र के इन दिनों भेड़ बकरियों में रोग फैलने के कारण भेड़ बकरियों इस बीमारी की चपेट में आकर भेड़ बकरी मर रही है। उन्होंने एक दिन गांव में शिविर लगाने, पशुओं में अन्य बीमारियों के इलाज करवाने की मांग की।
^क्षेत्र में पशुओं में फैल रही बीमारियों को लेकर संबंधित हल्केवार पशु कंपाउटर द्वारा सर्वे भी किया जा रहा है। इसके साथ ही पशुओं में फैल रही है विभिन्न प्रकार के रोगों के संबंध में पशुओं का इलाज भी किया जा रहा है। रोगों के संबंध में पशुपालकों को भी समय-समय पर जानकारी भी दी जा रही है। डॉ.सुरेन्द्रसिंह तंवर, पशु चिकित्सालय पोकरण
पोकरण (आंचलिक) पशुओं में फैल रही बीमारियों को लेकर गंभीर नहीं है पशु चिकित्सा विभाग।
hin_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva